cyanic-selkie/wikianc huggingface dataset:
אידי מארס (רומן)
תקציר העלילה
הספר הרביעי מכיל מכתבים ומסמכים מראשית אוגוסט 45 ועד ה-15 במרס 44, יום הרצח של קיסר, המתמקדים בניסיונותיהם של קיסר ומתנגדיו להעביר לצידם את ברוטוס, בהסתה העממית כנגד קיסר - הנוצרת על ידי קאטולוס המשורר ולאחר מכן גם על ידי קיסר עצמו, ובגירושיו של קיסר מפומפיאה ונישואיו לקלפורניה. שיאו של הספר בתיאור הרצח המצוטט מדברי סווטוניוס בספרו "דברי ימי הקיסרים".
חרוט
בשפה העברית
חרוט קטום (חרוט שחתכו את חלקו העליון באמצעות מישור), לרוב בצבעי אדום-כתום, משמש לסימון מסלולים בספורט ובתחבורה ונקרא בשפת היומיום "קונוס". לעיתים, מודבק הכינוי "קונוסים" לקבוצת כדורגל או כדורסל חלשה במיוחד, כמטפורה על כך שסיפקו התנגדות למשחק היריב כמו קונוסים - עצמים נייחים שלא רצים ולא מהווים אתגר עבור שחקני היריב.
בית מדרש גורה קלוואריה
היסטוריה
בית המדרש הוקם לראשונה מעץ בשנת 1859 על ידי האדמו"ר הראשון מגור, רבי יצחק מאיר אלתר, וכאשר הוא נשרף בשריפה הגדולה שהייתה בגור, הוא נבנה בשנית מאבן בשנת 1903 על ידי האדמו"ר השני מגור, הרב יהודה אריה לייב אלתר, שהחסידות התרחבה בזמנו. בית מדרש גור היה אחד מבתי המדרש הגדולים ביותר באירופה. בשנת 1936 נעשה ניסיון הצתה של בית המדרש מסיבות אנטישמיות. בתקופת השואה נבזזה תכולתו ויהודי העיר גורשו לגטו ורשה. מאוחר יותר נעשה שימוש במבנה כאורווה.
הולנדיה
היסטוריה
בשנת 1998 קיבלה החברה את זיכיון בלעדי לשווק במזרח התיכון את מוצרי חברת "CLEI" האיטלקית, המתמחה בפתרונות שינה קומפקטיים, אך לאחר מספר שנים ויתרה על הזיכיון.
פעילות בינלאומית
בשנת 2001 פתחה סניף במוסקבה. בשנת 2003 הקימה חברה בת בגרמניה.
בשנת 2005 נכנסה החברה לפעילות בספרד, הקימה מכרז לוגיסיטי בעיר לוגרוניו והודיעה על פתיחת רשת חנויות.
בשנת 2008 הפעילה החברה 27 סניפים באירופה ובארצות הברית, והיא הודיעה על הקמת רשת חנויות באוקראינה.
מקס רפאל האן
מקס רפאל האן (נולד ב־22 באפריל 1880 בגטינגן; נרצח במרץ 1942 בריגה) היה יזם יהודי, יו"ר הקהילה היהודית בגטינגן שבגרמניה ואספן אמנות.
ניסן נתיב
ביוגרפיה
בארץ פעל כבמאי בתיאטראות שונים. התקבל לתיאטרון "הבימה" בתל אביב וניהל שם את בית הספר לדרמה ולמשחק של התיאטרון. ביים תוכניות ותסכיתים ב"קול ישראל", תוך הדגשת חומר מקורי ונסיוני. סייע להקים את בית הספר למשחק בית צבי. בשנת 1963 הקים יחד עם אמני תיאטרון נוספים את "הסטודיו למשחק ניסן נתיב", אותו ניהל עד מותו. השתתף במספר סרטי קולנוע וטלוויזיה כשחקן, לעיתים לצד בוגרי הסטודיו שלו. ב-1981 השתתף כשחקן בסרט "סופו של מילטון לוי" של נסים דיין וב-1986 בסרט "כפפות" בבימויו של רפי אדר.
אלכס פורבס
קורות חיים
פורבס נולד בדנדי, והשתתף במדי דנדי נורת' אנד במשחקים הלא רשמיים שנערכו בזמן מלחמת העולם השנייה, לפני שחתם בשפילד יונייטד. הוא היה שחקן הרכב קבוע בשתי העונות הסדירות הראשונות שלאחר המלחמה, וערך את הופעת הבכורה במדי נבחרת סקוטלנד במשחק נגד נבחרת אנגליה ב-12 באפריל 1947. אולם, באמצע עונת 1948/1949 הוא הושבת מפעילות כתוצאה מדלקת התוספתן, ולא הצליח לזכות בחזרה במקום בהרכב.
בסך הכול השתתף פורבס ב-240 משחקים של ארסנל, והבקיע בהם 20 שערים. אולם, בעונתו האחרונה בארסנל (1955/1956) הוא ספג פציעה בסחוס הברך והצליח להשתתף בחמישה משחקים בלבד. הוא איבד את מקומו בהרכב לדייב בואן, ובאוגוסט 1956 עבר ללייטון אוריינט. הוא שיחק בלייטון במשך עונה אחת לפני שעבר לפולהאם, שם סיים את הקריירה שלו.
ויניסיוס ז'וניור
פלמנגו
ויניסיוס שיחק לראשונה עבור פלמנגו ב-13 במאי 2017 בתור מחליף ל-82 דקות בתיקו 1–1 נגד אתלטיקו מיניירו. יומיים לאחר מכן הוא האריך את החוזה עם המועדון מ-2019 עד 2022, עם עלייה משמעותית בשכר והגדלת סעיף הרכישה מ-30 מיליון אירו ל-45 מיליון אירו. דווח כי חידוש זה של החוזה היה חלק מתהליך ההעברה של ויניסיוס לריאל מדריד, הסכם שהושג בין שני המועדונים בגאבה שבריו דה ז'ניירו באותו שבוע, עם התחייבות למכור את השחקן הצעיר ביולי 2018.
מונטריאול קנדיאנס
הקבוצה צברה מספר כינויים במשך תקופת קיומה, אולם הכינוי שהשתרש יותר מכולם הוא Les Habitants (בצרפתית: "התושבים", רמז למתיישבים הצרפתים הראשונים בקוויבק) או בקיצור Les Habs, ובאנגלית The Habs.
1932 - 1946: השפל הגדול ותחילת עידן מוריס רישאר
אחרי מותו של מורנז עבר משבר מקצועי על הקבוצה שסיימה מספר עונות בתחתית הליגה, והקהל שלה הלך ונטש אותה. הקבוצה נמכרה ל"מונטריאול ארנה קומפאני", הבעלים של מונטריאול פורום, אולם מצבה הכספי המשיך להיות קשה מאד.
1996 - 2020: זמנים קשים באולם החדש
בעונת 2013/14 הצליחו הקנדיאנס יותר. עונה סדירה של 100 נקודות נמשכה בריצת פלייאוף יפה שהגיעה עד גמר החטיבה המזרחית לראשונה מאז הזכייה בגביע סטנלי ב-1993, אך בגמר החטיבתי נוצחו על ידי ניו יורק ריינג'רס. עונה לאחר מכן המשיכו הקנדיאנס להרשים בעיקר בצד ההגנתי, זכו באליפות הבית האטלנטי, אך כשלו בפלייאוף בסיבוב השני מול טמפה ביי לייטנינג. השוער קרי פרייס נבחר ל-MVP של הליגה וזכה בגביע הארט, כמו גם בפרס טד לינדזי כ-MVP מטעם שחקני הליגה ובגביע וזינה כשוער העונה. בעונת 2015/16 החמיצו הקנדיאנס את הפלייאוף לאחר 3 עונות פלייאוף רצופות.
ריצת הפלייאוף של 2021
עונה רגילה פושרת במבנה הבתים המיוחד שהוחל עקב מגפת הקורונה הביא את הקנדיאנס לעלייה קשה לפלייאוף מהמקום הרביעי בבית הצפוני שבו רוכזו הקבוצות הקנדיות.
יריבויות
בין 1979 ל-1995, כאשר קוויבק נורדיקס שיחקה ב-NHL, התפתחה בין הקנדיאנס והנורדיקס יריבות טבעית על הבכורה בפרובינציית קוויבק. היריבות פסקה כאשר הנורדיקס הפכו לקולורדו אוולאנש ועברו לדנוור ב-1995.
אליפות ארצות הברית הפתוחה 1993
תחרות זוגות נשים
בתחרות השתתפו 64 זוגות. להלן דירוג הזוגות החזקות:
עזרא דנין
ביוגרפיה
לאחר קום המדינה היה דנין יועץ לענייני ערבים והמזרח התיכון במשרד החוץ. דנין היה תושב חדרה והוענק לו התואר יקיר העיר חדרה.
עמדתו בנוגע למצוקת יהודי ארצות ערב במהלך מלחמת העצמאות
שאלת גורלם של יהודים שנותרו במדינות ערב הפכה סוגיה דחופה עם התרחבות המאבק הצבאי. יחד עם זאת, הממשלה הגיעה למסקנה שלמרות האירועים החריגים הם אינם מצויים ב"סכנת השמדה", ולכן הוחלט להסתפק במעקב אחר ההתפתחויות בכל מדינה. האחריות לטיפול בעניינם פוצלה בין מחלקת המזרח התיכון במשרד החוץ ובין המחלקה ליהודי ארצות ערב בהסתדרות הציונית. חילוקי דעות בין שני הגופים הובילו לבסוף להפסקת שיתוף הפעולה. בניגוד לדעתו של אליהו ששון, שטען כי החלטות שיתקבלו בשלב זה ישליכו בעתיד על יחסי ישראל וארצות ערב, טען דנין שלמשרד החוץ אין כל נגיעה בעניין וכי "שיקול עדתי" היה מעורב בבחירת אנשי המחלקה שטיפלה ביהודי ערב בההסתדרות הציונית. כך כתב:
דובוני גומי
היסטוריה
מקורן של סוכריות אלה בגרמניה שם הם נקראו Gummibär (בגרמנית: "דב גומי") או Gummibärchen (בגרמנית: "דובוני גומי"). ממתקים אלה יוצרו לראשונה על ידי חברת האריבו מבון בשנת 1922, והפכו פופולריים בשנות ה-60 של המאה ה-20. בעקבות הצלחת דובי הגומי, החלה החברה לייצר חיות גומי נוספות. חברת טרולי החלה בשנת 1981 לייצר את "תולעי הגומי" שהפכו אף יותר פופולריות מהגומונים.
איוו ג'ימה
לפני 1945
לפני מלחמת העולם השנייה נוהל האי ככפר (村 - מוּרה) איוו טוֹ, כחלק מטוקיו, כמו בימינו. מפקד אוכלוסין שנערך ביוני 1943 דיווח כי באי מתגוררים 1,018 תושבים (533 זכרים ו-485 נקבות) ב-192 בתי אב בשישה יישובים. באי היה בית ספר יסודי, מקדש שינטו, ושוטר אחד בלבד. פעם בחודש ביקרה באי ספינת דואר מהאי האהאג'ימה, ומדי כמה חודשים ביקרה באי אונייה של חברת הספנות ניפון יוסן (日本郵船株). כלכלת האי נסמכה על כריית גופרית, גידול קנה סוכר ודיג. בהיותו אי מבודד באמצע האוקיינוס השקט, שאמצעיו הכלכליים מוגבלים מאוד, נאלצו התושבים לייבא את כל האורז ומוצרי הצריכה מאיי הבית.
קרב איוו ג'ימה
תצלום הנפת הדגל האמריקאי על הר סוריבאצ'י לאחר כיבושו הפך לחלק בלתי נפרד ממורשת הקרב בארצות הברית. אנדרטה בדמות הצילום משקיפה על בית הקברות הלאומי ארלינגטון סמוך לוושינגטון.
עזרא ציון מלמד
מחקריו
מאז פטירתו, ממשיכים בניו להוציא לאור ספרים נוספים מכתבי ידו.
יוסף זליכה
תולדותיו
כיהן כדיין בחבר הדיינים של הרב יעקב לנדא ואחרי פטירתו התמנה לדיין בחבר הדיינים של בנו, הרב משה יהודה ליב לנדא.
איניאציו סילונה
איניאציו סילונה (באיטלקית: Ignazio Silone; 1 במאי 1900 – 22 באוגוסט 1978) הוא שם העט של סקונדו טרנקווילי, סופר איטלקי ופעיל נגד שלטון איטליה הפשיסטית.
התנגדות לסטליניזם ושיבה ל-PSI
צבא ארצות הברית הדפיס עותקים מיצירותיו "פונטמרה" ו"לחם ויין" וחילק אותם לאיטלקים בזמן המערכה על איטליה במלחמת העולם השנייה לאחר 1943. ספרים אלו ביחד עם "הזרע שמתחת לשלג" מהווים את "הטרילוגיה של אברוצו". סילונה שב לאיטליה ב-1944 והיה לחבר הפרלמנט מטעם ה-PSI.
הולה הופ
הוּלָה הוּפ (חישוק הולה) הוא צעצוע דמוי-חישוק אשר נועד לסיבוב מסביב למותניים.
מטרת המשחק היא להחזיק את החישוק מעל פני הקרקע למשך מספר סיבובים גדול ככל שניתן. חישוק הפלסטיק בו משתמשים במשחק פותח על ידי ארתור מלין האמריקאי בהשראת חישוק במבוק אוסטרלי אשר שימש את האבוריג'ינים. במרץ 1958 הושק הצעצוע; אשתו של ארתור מלין, סוזי מלין, שהייתה סוכנת המכירות של המוצר, עברה מעיר לעיר והדגימה את אופן השימוש בחישוק.
אדם קופלנד
אדם ג'וזף קופלנד (אנגלית: Adam Copeland; נולד ב-30 באוקטובר 1973 בקנדה) הוא שחקן קולנוע וטלוויזיה ומתאבק קנדי, המופיע בארגון ה-WWE, בתוכנית הדגל Raw. נחשב לאחד מגדולי המתאבקים בכל הזמנים. דמותו של קופלנד במופעי ההיאבקות היא מרדנית ומעוררת מהומות וזכתה לכינוי "כוכב-על למבוגרים בלבד" (Rated-R Superstar). כינוי נוסף שהודבק לקופלנד הוא "מנצל ההזדמנויות האולטימטיבי".
יצחק מרדכי יוסט
ביוגרפיה
יוסט נולד בברנבורג ב-ו' באדר תקנ"ג, לאב שהיה סוחר זעיר. אביו התעוור, ומהיותו בן 5 עד פטירת אביו בהיותו בן 10, סייע יוסט לאביו העיוור. לאחר פטירת אביו עבר ללמוד בחדר בעיר וולפנביטל, בה התגוררו הורי אמו. בשנת 1809 עבר לעבוד כמורה פרטי בבראונשווייג ובמקביל למד בגימנסיה. בשנת 1813 נכנס ללמוד באוניברסיטת גטינגן, בה למד במשך שנה וחצי, ולאחר מכן עבר ללמוד בברלין. בשנים 1816–1835 עבד כמורה בברלין, ואחר כך, עד סוף ימיו, בפרנקפורט. בשנים 1821–1829 הוציא לאור את תשעת הכרכים של ספרו "לתולדות היהודים", שיצא בקצב של כרך לשנה. חלק ממאמריו המוקדמים בעברית פורסמו ב"ביכורי העתים", ב"כוכבי יצחק" וב"כרם חמד". בין השנים תר"א-תר"ב ערך ירחון בעברית בשם "ציון". בתרכ"א פרסם מאמר על הספרות העברית בעיתון "המגיד". בנוסף, תרגם יוסט את המשנה לגרמנית. בפרנקפורט הוא יסד וניהל בית יתומות.
רון פול
כלכלה
פול מתנגד למתן העדפה מתקנת ולקביעת שכר מינימום. בנוסף, הוא תומך בביטול תוכניות הרווחה של הממשל הפדרלי של ארצות הברית.
בריאות וחברה
הוא מתנגד ליוזמות ל"הלבנת" הגירה בלתי חוקית לארצות הברית, וסבור כי הקביעה לגבי הפלות צריכה להיות מסורה בידי כל אחת ממדינות ארצות-הברית בפני עצמה. הוא חי בטקסס, שיאנית ההוצאות להורג בארצות הברית, אולם מביע התנגדות עקבית לעונש המוות.
להט"ב
לָהָטַ"בּ – ראשי התיבות של לסביות, הומואים, טרנסג'נדרים וביסקסואלים – הוא מונח מטרייה המאגד נטיות מיניות, זהויות מיניות ומגדריות.
הכנסייה הגאורגית האורתודוקסית
חוקת גאורגיה מכירה בתפקידה המיוחד של הכנסייה האורתודוקסית בהיסטוריה של גאורגיה. עם זאת קובעת החוקה תנאים לעצמאותה של הכנסייה מהמדינה. מערכת היחסים בין הכנסייה למדינה הוסדרו, בשנת 2002, בהסכם קונסטיטוציוני, הקונקורדט של 2002.
הנצרות בעת העתיקה ובגאורגיה הפאודלית
מרכזים תרבות כנסייתית מפורסמים כוללים את המנזר הגאורגי בסיני, קומפלקס המנזרים בהר אתוס (ביניהם מנזר איווריון), כנסיות גאורגית במחוז ההיסטורי טאו-קלארג'תי (מהמאה השש עשרה חלק מטורקיה), מנזר פטריסיוני בבולגריה, קתדרלת בגרטי, המנזר והאקדמיה גלאתי, קומפלקס המנזרים והאקדמיה איקאלתו, קתדרלת סווטיצחובלי, מנזר מרטווילי   וקומפלקס המנזרים של דוד גרג'ה.
הכנסייה הגאורגית מהמאה העשרים והלאה
בשנת 2002 הצהירו, כ-82% מהאוכלוסייה הגאורגית, על עצמם כשייכים לכנסייה הגאורגית. מבין אלה שלא הצהירו על כך נכללים מוסלמים וכנסיות נוצריות אחרות: הכנסייה הרוסית, הכנסייה הארמנית, הכנסייה הקתולית ועוד. באותה שנה דווח על 35 דיוקסיות וכ-600 כנסיות השייכות לכנסייה הגאורגית בהם משרתים כ-730 כמרים. כמו כן דווח גם כי בשנת 2007, מונה מספר מאמיני הכנסייה הגאורגית האורתודוקסית כ-5 מיליון מאמינים בכל העולם מתוכם 3,670,00 בגאורגיה עצמה ואחראים על 35 דיוקסיות.
מאמן טיסה
מאמן טיסה הוא סימולטור לאימון בסיסי ומתקדם של צוות אוויר. מתקן זה מוצב על הקרקע, ומאפשר לדמות תא טייס במגוון מצבי טיסה. ניתן לבנות מאמן טיסה ייעודי לכל כלי טיס.
עקב האריס
מאפיינים
גודלו של העקב 46–59 ס"מ ומוטת הכנפיים 103–120 ס"מ והנקבות גדולות וחזקות בכמעט 25% יותר מהזכרים. הזכרים שוקלים 580–850 גרם והנקבות הגדולות 766-1,600 גרם. הם עופות חומים שמזכירים מעט עיט זהוב עם כתפיים ערמוניים, ראש מעוגל יותר מאשר עיט וזנב ארוך ולבן מלמטה. הרגליים ארוכות מעט והעקב מומחה בתעופה ויכול להגיע למהירויות מרשימות בצלילה אחרי טרף.
De Mysteriis Dom Sathanas
מבצעים
דד' - מילים
פולקסווגן טיגואן
מנועים
היצע מנועי הבנזין כולל מנועי טורבו בנזין בהספקים של 125 כוחות סוס, 150 כוחות סוס, 180 כוחות סוס ו-220 כוחות סוס, היצע מנועי הדיזל כולל מנועי טורבו דיזל בהספקים של 115 כוחות סוס, 160 כוחות סוס, 190 כוחות סוס ו-240 כוחות סוס.
יעקב יוסף טברסקי
ביוגרפיה
נולד בשנת התרנ"ט לאביו רבי דוד טברסקי מסקווירא ולאמו, בתו של ר' אליקים געץ בעיר סקווירה באוקראינה. התחתן עם טראני, בתו של רבי פנחס טברסקי ("מאוסטילה") בב' באדר ה'תרפ"ה, חתן האדמו"ר מבעלז הרב ישכר דב רוֹקֵחַ.
ארומה אספרסו בר
הקמה
הרשת הוקמה בשנת 1994, על ידי האחים יריב וסהר שפע. את העסק הקימו האחים באמצעות הלוואה של 70 אלף ש"ח שלקחו מאמם, ברברה. האח יריב חזר מניו יורק, שם לדבריו גילה את עולם הטייק אוויי, וסהר היה חייל משוחרר. בריאיון סיפרו האחים כי בהתחלה חשבו על הקמת רשת חומוסיות, אך לבסוף בחרו בקפה. את מיקום הסניף ברחוב הלל במרכז ירושלים בחרו, לדבריהם, רק אחרי שספרו את העוברים ושבים כדי לוודא שמדובר במקום מרכזי ושסיכויי ההצלחה של בית הקפה גבוהים. במהלך השנתיים שלאחר פתיחת הסניף ברחוב הלל, נפתחו שלושה סניפים נוספים, כולם בירושלים.
ג'ק האמבל
חייו
וולוויץ' ארסנל (השם החדש של המועדון) הורחק עד מהרה מעולם הכדורגל הלונדוני שהתאפיין באתוס של חובבנות, והמועדון גורש מהתאחדות הכדורגל של לונדון. המועדון הוחרם גם על ידי גופי כדורגל אחרים, והיה עלול להגיע למצב של פשיטת רגל. אולם, ב-1893 התברר כי החלטתו של האמבל הייתה נכונה כיוון שהמועדון הוזמן להצטרף לפוטבול ליג והיה למועדון הראשון מדרום אנגליה שנכנס לליגה. בתקופה זו האמבל היה דירקטור במשרה מלאה בהנהלת ארסנל, לאחר שב-1893 קיבל בחוסר רצון את הצורך להפוך את המועדון לחברה מסחרית.
עיט גואני מצויץ
עיט גואני מצויץ (שם מדעי: Morphnus guianensis) הוא מין יחיד בסוגו של עיט גדול החי ביערות הגשם של אמריקה הדרומית והמרכזית. הוא קרוב משפחתה של עיט ההרפיה הענקי.
מאפיינים
הוא טורף וניזון מיצורים קטנים בתוך היער כמו קופים, עכברים, סנאים, עופות שונים וגם מתבסס על זוחלים כמו נחשים, צבים ולטאות. הוא הורג את טרפו על ידי החדרת הטופר הקטלני בין חוליות הצוואר שלו.
הלב הרגיל
עלילה
נד, ברוס נילס (טיילור קיטש), טומי בואטרייט (ג'ים פרסונס), מיקי מרכוס (ג'ו מנטלו) וכמה חברים אחרים מקימים ארגון קהילתי שנועד להתמודד עם משבר הבריאות בקהילה ההומוסקסואלית הגברית. הארגון עוסק בגיוס תרומות למחקר רפואי של המחלה, שעכשיו נקראת איידס, ומקים קו חם לסיפוק מידע וייעוץ. למרות התנגדותו של נד, ברוס נבחר להיות נשיא הארגון בשל היותו אהוב ומקובל על האנשים, בניגוד לנד שמצטייר כלוחמני ואגרסיבי מדי. נד מגייס את אחיו בן, שותף בכיר בחברת עורכי דין נחשבת, לספק ייעוץ משפטי חינם לארגון. עם זאת, בין השניים פורץ עימות ונד מסרב להמשיך לדבר עם אחיו בטענה שבן לא רואה בו אדם שווה ערך בשל הזהות המינית שלו.
נד יוצר קשר עם פליקס טרנר (מאט בומר), עיתונאי הומוסקסואל מהניו יורק טיימס, בתקווה שיוכל להשתמש בקשריו בתחום התקשורת על מנת לפרסם את משבר הבריאות המחריף. פליקס מסרב בטענה שזה לא בטווח היכולת שלו, אבל השניים מתחילים מערכת יחסית רומנטית. בהמשך מופיעים אצל פליקס סימפטומים של המחלה אך נד נשאר לצדו ומטפל בו ככל שהמצב מחמיר.
צילום
הצילומים החלו -8 ביוני 2013 בעיר ניו יורק במדינת ניו יורק. ב-12 ביולי הצוות נראה מצלם את הסרט בשכונה איטליה הקטנה. במהלך הצילומים, ההפקה הושהתה זמנית על מנת לתת לחלק מהשחקנים לשנות את מראם החיצוני; בומר רזה 18 קילו כדי להראות את נזקי האיידס בדמותו.
זכיות
בטקס פרסי גלובוס הזהב ה-72, שנערך ב-11 בינואר 2015, זכה מאט בומר בפרס שחקן השנה הטוב ביותר. מארק רופאלו זכה בפרס גילדת שחקני המסך על תפקידו בסרט.
ננסי קרול
קריירה
ב-2012 שיחקה קרול יחד עם ג'ון לית'גו, ג'ושואה מקגווייר וניקולס ברנס בפארסה הוויקטוריאנית "The Magistrate" מאת ארתור וינג פינרו בתיאטרון המלכותי הלאומי. ב-2013 גילמה את דמותה של פליסיטי יוסטון במחזה "The Duck House" מאת דן פטרסון וקולין סוואש, לצדם של בן מילר ודיאנה ויקרס. המחזה הוא סאטירה פוליטית על שערוריית הוצאות הפרלמנט בבריטניה משנת 2009. המחזה הוצג בסיבוב הופעות במשך חמישה שבועות ואחר כך בתיאטרון וודוויל בלונדון.
איגוד הפשיסטים הבריטי
אנטישמיות
התייחסות לאנטישמיות באפ"ב ניתן למצוא, למשל, ב"טיימס" מאוקטובר 1934:
צבי האוזר
מזכיר הממשלה
האוזר שימש בתפקיד בין השנים 2009–2013. במסגרת תפקידו, ליווה את הממשלה בניהול הנושאים והסוגיות שעל סדר יומה. בין היתר, היה מופקד על קביעת סדרי היום של ישיבות הממשלה וועדות השרים; שימש במקביל מזכיר ועדת השרים לביטחון לאומי ('הקבינט המדיני ביטחוני'); שימש הגורם המקשר בין הממשלה לבין הכנסת, ובין הממשלה לבין נשיא המדינה; וכן היה ממלא מקום מנכ"ל משרד ראש הממשלה. בנוסף, מתוקף תפקידו, היה האוזר דובר הממשלה.
איגוד הפשיסטים הבריטי
אנטישמיות
מוסלי החליט לפתח אסטרטגיית בחירות ארוכת טווח לתמיכה בקמפיינים אנטישמיים באזורים יהודיים. מתוך 350,000 יהודי בריטניה, כ -230,000 חיו בלונדון, 150,000 מהם באיסט אנד. באוקטובר 1935 ציווה מוסלי את ג'ון בקט וא 'ק. צ'סטרטון לקדם אנטישמיות במקומות שבהם המספר הגבוה ביותר של יהודים. איגוד הפשיסטים הבריטי הפך לפעיל גם בערים אחרות עם אוכלוסיות יהודיות משמעותיות, כולל מנצ'סטר (35,000) ולידס (30,000).
התבלטות
למרות התנגדות ניכרת, ולעיתים אף אלימה, מצד יהודים, חברי מפלגת הלייבור, חברי המפלגה הקומוניסטית הבריטית ואחרים, האפ"ב זכתה לתמיכה באיסט אנד של לונדון ובמקומות אחרים בבחירות למועצת מחוז לונדון ב-1937. עם זאת, האפ"ב מעולם לא השתתפה בבחירות הכלליות בבריטניה. בבחירות הכלליות בשנת 1935 קראה המפלגה למצביעים להימנע מהצבעה, והבטיחה להם "פשיזם בפעם הבאה". הבחירות הבאות נערכו ביולי 1945, ועד אז כבר הסתיימה מלחמת העולם השנייה באירופה, והפשיזם הפך למוקצה.
עקורי איקרית ובירעם
היסטוריה
בשנת 1981 עתרו תושבי איקרית ובירעם לבג"ץ בפעם השלישית (בג"ץ 141/81 ועד עקורי איקרית כפר רמה ואח' נ' ממשלת ישראל ואח'), וביקשו לבטל את צווי-הסגירה ואת הפקעת אדמותיהם. עתירה זו נדחתה מנימוקים טכניים, אך בפסק דינו כתב השופט יצחק כהן:
מאורעות תר"פ
ישנם המפרידים בין מאבקם של הלאומנים הערבים נגד חלוקת צפון ארץ ישראל בין צרפת לבריטניה, לבין פרעות תר"פ, כחודש לאחר מכן, בירושלים ובסביבתה. אולם, גם האירועים בירושלים נבעו בראש וראשונה מהרצון לצרף את ארץ ישראל - סוריה הדרומית בראייתם, אל הממלכה הערבית של סוריה של פייסל, ליצירתה של 'סוריה הגדולה', כך שמקובל יותר לראות באירועים בגליל ובירושלים רצף אחד ולכנותם בשם אחד - מאורעות תר"פ.
יש הרואים במאורעות תר"פ את ראשית המאבק היהודי-ערבי על ארץ ישראל, אף כי התקפות ערביות על מושבות יהודיות החלו כבר ב-1886, עת הותקפה פתח תקווה ולאחר מכן ב-1908 במאורעות יפו (פורים תרס"ח).
המאורעות באצבע הגליל
עם נסיגת הצבא העות'מאני בסופה של המערכה על סיני וארץ ישראל במלחמת העולם הראשונה, ואף על פי שבאופן רשמי השטח היה נתון תחת מנהלת שטחי האויב הכבושים המשותפת לבריטים ולצרפתים שהוקמה באוקטובר 1918, נותרה אי בהירות לעתיד צפונה של ארץ ישראל בכלל ואזור הגליל העליון המזרחי בפרט והתהווה שטח ההפקר ללא כוח אכיפה בו נלחמו הלאומנים הערבים מצדדי תקומת סוריה הגדולה בצרפתים ובבריטים - התקפת הבדואים על צמח ב-24 באפריל 1920, שנועדה לרתק כוחות בריטיים למשימות הגנה ולמנוע מהם לסייע לכוחות הצרפתיים במאבקם בלאומנים בסוריה ולבנון.
ערב המאורעות בירושלים
לקראת מועד חגיגות נבי מוסא, הזהיר ועד הצירים את השלטונות הבריטיים, כפי שעשה גם לפני החגיגות של 1919 (שעברו ללא תקלות), שיש לצפות להתפרעויות, אולם הגנרל לואי ג'ין בולס, המושל הצבאי (קצין המנהלה הראשי על פי תיאור התפקיד הבריטי) של מנהלת שטחי האויב הכבושים - דרום, לימים פלשתינה-א"י, הבטיח שכוחותיו ערוכים. ועד העיר ירושלים פנה בעניין אל המושל רונלד סטורס וזה הבטיח שעשה הכל כדי למנוע התדרדרות למהומות. הוא הזהיר מספר ימים קודם לכן את ראשי הציבור הערבי. ערב המאורעות, כתב זאב ז'בוטינסקי לחיים ויצמן, שהיה בדרכו ממצרים, כי "הפוגרום עלול לפרוץ עכשיו בכל יום". כשהגיע ויצמן לירושלים, ביקר אצל הגנרל אלנבי במצודת אוגוסטה ויקטוריה על הר הזיתים, שם היו איתו גם הרברט סמואל, שהגיע לארץ כדי לבחון את המצב בה לקראת ההכרעה על עתידה, והגנרל בולס. ויצמן הזהיר אותם שיש מתיחות בעיר והוא מזהה אווירה של פוגרום, אולם בולס ואלנבי הבטיחו לו כי הצבא שולט במצב.
הפרעות בפסח בירושלים
בבוקר של היום השלישי (6 באפריל), תקפו בריונים את החצר של חנה יפה, סמוך ל"שער החטא" של הר הבית, ברובע המוסלמי, בו התגוררו שלוש משפחות יהודיות, שמתחילת המהומות היו נתונות במצור. התוקפים פרצו את דלתות החצר והדיירים ברחו אל הקומה העליונה. הפורעים שברו רהיטים ובזזו את הבית ואז עלו אל הקומה השנייה והכו את הדיירים, גם את הילדים. משה ליפשיץ הוכה בראשו במוט ברזל ונפצע קשה. אחר כך אנסו התוקפים בזה אחר זה את אחיותיו. אחת נשואה בת 25 והאחרת בת 15.
שמואל רוזנטל (שחמטאי)
ביוגרפיה
בין השנים 1885 ל-1902 ערך רוזנטל מדור שחמט בעיתון Le Monde Illustré וכמו כן כתב עבור La Strategie, La Vie Moderne ועיתונים צרפתיים נוספים.
סם בנקמן-פריד
קריירה
ב-8 בדצמבר 2021, העידו בנקמן-פריד ובכירים נוספים בתעשייה בפני הוועדה לשירותים פיננסיים על הסדרת תעשיית המטבעות הקריפטוגרפיים.
מעבר טאפטס
מקור השם
המעבר נקרא על שמה של אוניברסיטת טאפטס במדפורד במדינת מסצ'וסטס, שבארצות הברית.
דאב מיריה
קריירה
מיריה החל את הקריירה שלו בקבוצה הספרדית קדיס. ב-2008 עבר למולדתו קוסטה ריקה שם שיחק בקבוצות פונטרנס ואלחואלנסה. ב-2009 עבר לשיקגו פייר מליגת ה-MLS אך לא שיחק בשורותיה. בנובמבר 2009 נבחר בדראפט לפילדלפיה יוניון בה שיחק משחק אחד. הוא עבר לקבוצת ילדותו לימון לפני שנמכר לפרדריקסטד ב-2011 כמחליפו של כריסטיאן גמבואה.
אליוט גרונר
אליוט גרונר (באנגלית: Elioth Gruner; 16 בדצמבר 1882 – 17 באוקטובר 1939) היה אמן אוסטרלי.
גונג
אופי הכלי
רוב הגונגים מיוצרים מסגסוגת של כ-5 מתכות המעורבבות יחד בהתכה. סוג תערובת המתכות קובע את איכות הצליל המופק. לאחר היציקה מעבדים את הגונג באופן ידני או בעזרת מכונות. קיימים גונגים אשר שיטת הריקוע שלהם היא סודית ועוברת מדור לדור באותה המשפחה.
סיבליוס (תוכנת תיווי)
השנים הראשונות
תוכנת סיבליוס עבדה עד לשנת 1998 אך ורק בעזרת מערכת ההפעלה של חברת Acron, ועל כן הייתה חובה לקנות מחשב של Acron (עם מערכת ההפעלה RISC OS) כדי להשתמש בתוכנה, מה שהוביל לעלייה במכירות. (או באנגלית: "קילר אפ" )
קמפיין "Save Sibelius"
הקמפיין,"Save Sibelius" שמו, קיבל אלפי תגובות ועתירות, ונפתחה קבוצת פייסבוק בנושא עם 12 אלף חברים. הקמפיין סוקר בהרחבה ברשת הBBC ובמגזין MacUser. חברת Avid ננזפה על כך שרוב ההשקעה הולכת לעבר המוצרים הנלווים, ואילו המוצר הראשי (תוכנת סיבליוס) נזנח בהדרגה.
לואי האחד עשר, מלך צרפת
ביוגרפיה
ב-1481 שכנע לואי האחד עשר את רנה דוכס אנז'ו לוותר על חבל פרובאנס שהפך לחלק של צרפת. ב-1483 פלנדריה, שביקשה את עזרתו של לואי האחד עשר נגד הקיסרות הרומית הקדושה, מסרה לידיו את מחוז ארטואה שבצפון צרפת, כולל ערי המסחר אראס ודואה.
נטע שילר
ביוגרפיה
הרב שילר סובר שגם בישיבה לחוזרים בתשובה יש לשים את הדגש בעיסוק בטקסטים רבניים קלאסיים, ובעיקר בתלמוד הבבלי, ובהתאם לכך הנהיג את ישיבתו.
יעקב אבישר
רקע משפחתי
אביו של יעקב אבישר, יהודה קוזלובסקי, נולד ביקטרינוסלב שבאוקראינה בשנת 1894. בשנת 1914, במלחמת העולם הראשונה, הוא גויס לצבא הרוסי ונשלח לחזית ללא כל הכשרה צבאית. לאחר המלחמה יהודה קוזלובסקי וחבריו מהצבא חזרו ליקטרינוסלב והחלו לארגן את היהודים להגן על עצמם בעקבות הפרעות ביהודים בעיר. הם השתמשו בידע הצבאי שלהם, ארגנו כלי נשק קר וחם, והתאמנו במטרה להגן על אחיהם. כפועל יוצא החלה להתארגן גם פעילות ציונית, אשר הסתעפה גם לערים אחרות. הפעילות הציונית הייתה בלתי חוקית ברוסיה הבולשביקית, ורבים נאסרו והוגלו לסיביר בשל כך.
ביוגרפיה
כשהשתחרר יצא אבישר בשליחות המוסד למרוקו עם אשתו ושלושת ילדיו הקטנים, במסווה של איש עסקים צרפתי, ואף למד צרפתית במיוחד לצורך ביצוע המשימה. הוטל עליו לאתר משטחי נחיתה במקרה שיתעורר צורך לשלוח מטוסים כדי לחלץ את הקהילה היהודית המקומית. בשנת 1962 הסתיימה שליחותו והוא חזר לארץ.
סעיד עוזרי
מארי סעיד (סעדיה) עוזרי (במקור: עְזַיְרִי, או: עְזֵיְרִי, בערבית: عزيري, פירושו: "המשיח" ; ה'תרכ"ט, 1869, צנעא, תימן - ב' בתמוז ה'תשי"ד, 3 ביולי 1954, ירושלים) היה ראש ישיבת בית אלאוסטא בקאע אל-יהוד בצנעא וממנהיגי הדור האחרון של יהדות צנעא.
דעותיו
הרב עוזרי, כרוב חכמי תימן, דגל ברעיון הציוני, ובהשפעתו עלו רוב תלמידיו ורבים מבני עדתו לארץ ישראל. הוא עצמו עלה לישראל בט"ו בחשוון ה'תש"י (1949).
בן הנדלר
היסטוריה
ב-2006 היה שותף להקלטות אלבומו של תומר יוסף "צוחקים מתחת לאדמה" ואף הופיע בקליפ לשיר שבלט מתוכו "אל תטוסי". באותה שנה גם החל להופיע עם הבלקן ביט בוקס וב-2007 ניגן בס באלבום השני של הלהקה בשיר שהפך לאחד מלהיטיה הגדולים "הרמטיקו".
בפסטיבל אינדינגב באותה שנה, הפיק מוזיקלית את המופע "דאב על הירח", מחווה לאלבומו של ברי סחרוף "חם על הירח".
עשר הכי
"עשר הכי" היא תוכנית טלוויזיה, מבית-היוצר של זכיינית ערוץ 2, "קשת", ששודרה בשנת 2007.
הדרור
עיבודים
במרץ 2006 הוכרז כי האחים וורנר רכשו את הזכויות לספר, עבור חברת ההפקה של בראד פיט, ושפיט עצמו ישחק את התפקיד של סנדוז, והתסריטאי מייקל סייצמן יעבד את הרומן לסרט.
דן לואיס
דניאל "דן" לואיס (אנגלית: Daniel "Dan" Lewis; 11 בדצמבר 1902–1965) היה שוער כדורגל וולשי.
אלון חרזי
הצלחה מוקדמת
עונת הייתה מוצלחת פחות עבור חרזי וקבוצתו, שאיבדה את האליפות למכבי תל אביב. מעונת, תחת המאמן גיורא שפיגל, החל חרזי לבסס יותר ויותר את תפקידו כשחקן הגנה. הוא כבש שער אחד בלבד בעונה זו, אך הצטיין כבלם, וזכה עם מכבי חיפה בגביע המדינה השני בקריירה שלו, לאחר ניצחון בגמר הטורניר על מכבי תל אביב.
הפציעה והמעבר לבית"ר ירושלים
בשתי עונות אלה סבלה גם מכבי חיפה מחוסר הצלחה, כאשר הגנת הקבוצה התאפיינה בחוסר יציבות. לאחר סכסוך עם שפיגל, שלבסוף הוציאו מסגל הקבוצה, עזב חרזי לקבוצת בית"ר ירושלים לפני פתיחת עונת . בדומה לשנות ההצלחה שלו בחיפה, גם בבית"ר היה חרזי משחקני הקבוצה המובילים, הציג יכולת טובה בהגנה תחת המאמן דרור קשטן ורכש את אמון אוהדיה של בית"ר ירושלים. הוא סייע לה לזכות באליפות, שהייתה שנויה במחלוקת בשל פרשת משחק השרוכים. אליפות זו הייתה השלישית בקריירה של חרזי.
נבחרת לאומית
חרזי חזר להיות שחקן מרכזי בנבחרת במוקדמות יורו 2000. בקמפיין זה הוא שיחק בשבעה משחקים, והיה שותף למספר ניצחונות של ישראל בתוצאות גבוהות. הניצחון הגדול ביותר היה הניצחון 0:5 על נבחרת אוסטריה באצטדיון רמת גן, שבו הפגין חרזי יכולת גבוהה יחד עם שאר שחקני הנבחרת, שהביאה לניצחון שנחשב לאחד מהגדולים בתולדותיה. חרזי שותף גם בשני משחקי הפלייאוף מול נבחרת דנמרק, שבהם הפסידה ישראל בתוצאות גבוהות ושוב לא הצליחה להעפיל למשחקי היורו.
ארנסט פון דוהנאני
לימודים וראשית קריירה
במעמדו כמנצח הציג דוהנאני לראשונה את הקליטות ביותר ביצירותיו של ברטוק לעידוד הפופולריות שלהן.
משפחה
ב-1902 נולד לארנסט ולאשתו אליזבת, גם היא פסנתרנית, הבכור בשני בניהם, הנס פון דוהנאני, שגדל גם הוא להיות פסנתרן. בשנת 1913 נפרדו ארנסט ואשתו והבנים גדלו עם אמם בברלין. בהמשך התבלט הנס כאחד ממנהיגיה של תנועת ההתנגדות לנאצים בגרמניה, חברו לתנועה וגיסו של הכומר דיטריך בונהופר. כאחד מיוזמי קשר העשרים ביולי, ההתנקשות הכושלת בהיטלר, נעצר, נשפט והוצא להורג בתלייה.
אזרחות
ימי הביניים
לאחר התקופה הקלאסית חלה נסיגה הן בתפוצתו והן בתכולתו של מעמד האזרחות. במסגרת הפיאודלית סטטוס זה לא היה קיים, והוא התקיים רק בחלק מן הערים, שלתושביהם הייתה אוטונומיה מסוימת מהשלטון הפיאודלי. בערים אלו החזיקו המעמדות החזקים - בעיקר הסוחרים - באזרחות, שהקנתה להם הן זכויות פוליטיות והן זכויות משפטיות.
הבדל בין מדינות
הבדל ראשון נובע מאופן קבלת האזרחות. בעוד במדינות רבות (צרפת, לדוגמה) נהוג אופן הענקת אזרחות טריטוריאלי - תושבי המדינה מקבלים אזרחות מעצם העובדה שהם חיים בתחום הטריטוריה שלה, במדינות אחרות (כמו בגרמניה) אופן הענקת האזרחות הוא תרבותי - זכאי לאזרחות גרמנית כל מי שמשתייך לתרבות הגרמנית, לפי קריטריונים מסוימים - בדרך כלל קריטריונים אתניים. כך, גרמני אתני שמשפחתו חיה באוסטריה מזה מספר דורות זכאי לאזרחות גרמנית אך מהגר עבודה טורקי, שנולד בגרמניה וזו התרבות היחידה אותה הוא מכיר, אינו זכאי לאזרחות.
ריצ'רד גולדסטון
עבודתו המשפטית בדרום אפריקה
גולדסטון עמד בראש ועדת חקירה על אלימות ציבורית והפחדה, שנודעה בשם "ועדת גולדסטון". הוועדה פעלה להפגת פרץ האלימות בדרום אפריקה שהחל לקראת סוף שלטון האפרטהייד. גולדסטון שימש נשיא המכון הלאומי למניעת פשיעה ושיקום עבריינים בדרום אפריקה, וכן ראש מועצת המנהלים של המכון לזכויות האדם בדרום אפריקה.
כשכיהן כשופט בערכאת הערעור העליונה של דרום אפריקה בתקופת האפרטהייד אישר הוצאה להורג של 28 שחורים על עברות אלימות ועונש מלקות לארבעה שחורים. באחד מפסקי הדין כתב גולדסטון כי "הגרדום הוא העונש היחידי שעשוי להרתיע רוצחים". כמו כן שלח למאסר ילד בן 13 שהפגין נגד האפרטהייד. בתגובה לפרסום מידע זה ב"ידיעות אחרונות", במאי 2010, אמר גולדסטון כי מאז ומתמיד היה נגד עונש מוות, אך בתקופת האפרטהייד היה עליו לכבד את חוקי המדינה, וסיפר כי מעולם לא הפלה נאשמים שחורים אף שלעיתים נאלץ לקיים חוקים שהתנגד להם מוסרית.
צוות הבדיקה על מבצע עופרת יצוקה
הדו"ח מותח ביקורת על התנהגות ממשלת ישראל בעת מבצע עופרת יצוקה. בדו"ח קבע צוות הבדיקה כי התקפות צה"ל על מבני ממשל ועל מתקני משטרה בתחומי רצועת עזה מהווים למעשה התקפה צבאית על אזרחים, האסורה על פי החוק הבינלאומי.
גולדסטון הסביר את רצונו לעמוד בראש צוות הבדיקה בכך "שהמניע העיקרי שלי הוא לעשות משהו, אפילו קטן, לטובת תהליך השלום".
משה דוד גאון
תולדות חייו
בין השנים ה'תרפ"ג-ה'תרפ"ח, מילא תפקידים שונים במשרדי הנהלת התנועה הציונית בירושלים, במחלקת העבודה, במזכירות הכללית ובלשכת העיתונות.
גאון היה המורה הראשון של ילדי מוצא. כיתת הלימוד שכנה בבית הכנסת, והלימוד היה בקבוצות בגלל שצר היה המקום: בית הכנסת אז היה רק בחצי מהקומה העליונה של בית הכנסת של ימינו. בימות השבוע הוא לן בבית הכנסת, ולקראת שבת הלך לביתו בירושלים. במשך ארבע שנים הוא לימד במוצא, וכשעזב חיבר להם שיר פרידה שהפזמון שלו הוא "לכו דודים לקראת כלה פני מוצא נקבלה".
גאון נודע כתלמיד חכם ורב אשכולות, ועיקר עיסוקו היה חקר יהדות המזרח בארץ ישראל ובעולם. הוא פרסם מחקרים חשובים, המהווים בסיס לחקר תולדות יהודי ספרד. ספרו העיקרי הוא "יהודי המזרח בארץ ישראל בעבר ובהווה", בשני כרכים, שיצא החל משנת ה'תרפ"ח, ומאז נדפס במספר מהדורות. כן כתב במספר עיתונים, בעיקר בעיתוני היהודים הספרדים בלאדינו ובשפות אחרות, בארץ ובעולם. בנוסף הוא אחז בעט המשוררים, ופרסם ספר שירים ("פואיזיאס") בלאדינו. במשך השנים הוא אסף אוסף נכבד של עיתונים בעברית ובלאדינו, ובהמשך כתב את הביבליוגרפיה מקיפה על העיתונות בלאדינו.
טים קולמן
קריירה
לאחר אברטון קולמן שיחק בסנדרלנד (1910–1911), פולהאם (1911 - 1914) ונוטינגהאם פורסט (1914 - 1915). קולמן פרש מכדורגל מקצועני לאחר פריצת מלחמת העולם הראשונה והשעיית משחקי הכדורגל הרשמיים, אך בזמן המלחמה שיחק עבור מועדונים חובבניים ובעיקר עבור טנברידג' ולס. קולמן פרש סופית ב-1920. לאחר פרישתו הוא עסק באימון ועבר להתגורר בהולנד.
מירי לשם-פלאי
ביוגרפיה
מירי לשם-פלאי נולדה בישראל וגדלה בחולון. לאחר שירותה הצבאי למדה אמנות וציור בבית הספר לאמנות חזותית מימד בתל אביב. לשם-פלאי פרסמה 15 ספרים שכתבה ואיירה. כמו כן איירה ספרים עבור סופרים אחרים, ביניהם דורית אורגד, תמר אדר, לאה איני ועוד. בשנת 1996 זכתה בפרס נחום גוטמן לאיור על איוריה לסדרת הספרים שלה "פצפונטבע", ובשנת 2002 זכתה בפרס ראש העיר ראשון לציון מקום ראשון בתחרות איורים ארצית בהשראת אצ"ג.
יצחק טוניק (מבקר המדינה)
חייו
ביולי 1948 מונה לשופט שלום בירושלים. החל משנת 1949 עד סוף 1950 שימש בתפקיד התובע הצבאי הראשי תחת פיקודו של אהרן חטר-ישי הפרקליט הצבאי הראשי (פצ"ר).
בין השאר הוא ייצג עצורים מברית הקנאים ואת שלום שטרקס, אחד הנאשמים בפרשת יוסל'ה שוחמכר. השתתף (יחד עם אהרן חטר-ישי) בבדיקת נושא העסק הביש. הבדיקה שימשה לחיבור מסמך בן מאות עמודים, שהוגש לדוד בן-גוריון על ידי העיתונאי חגי אשד. על סמך בדיקה זו, לפיה ועדת השבעה עיוותה את הדין, שב בן-גוריון באוקטובר 1964 והעלה את הנושא בפני ראש הממשלה לוי אשכול. בשנת 1969 ייצג את מייקל רוהאן במשפטו על הצתת מסגד אל-אקצא.
דב גליקמן
קריירה
הופיע ב-1975 בדרמת הטלוויזיה "דודי ורעי" לפי ספרה של נעמי פרנקל. באותה שנה השתתף בסדרה "גם אנו שופטים" בפרק "הקש האחרון". גילם סמ"פ בסרט הקולנוע "מסע אלונקות" (1977), ואת מפקד הלהקה בסרט הקולנוע המצליח "הלהקה" (1978). שיחק תפקיד אורח בסרט הקולנוע "שלאגר" (1979). וכן שיחק בסרטים "סופו של מילטון לוי" (1981), "לנה" (1982) ו"אירית עירית" (1985).
חיים אישיים
אחיו הגדול, שהיה טייס תובלה בחיל האוויר הישראלי נפל ב-29 בספטמבר 1964 בהתרסקות מטוס מדגם נורד 2501 נוראטלס במכתש הגדול בנגב.
גליקמן היה מ-1976 בזוגיות עם השחקנית ג'יטה מונטה, שלצידה שיחק בהצגה "האשה שבישלה את בעלה". בשנת 2009 השניים נפרדו לאחר 33 שנות זוגיות.
עישון
עישון פסיבי
בטווח הקצר - העישון הפסיבי עלול לגרום לגירוי בעיניים, לכאב ראש, לבחילה ולסחרחורת.
חקיקה
ישראל פועלת, החל משנות ה-80, לצמצום העישון, בעיקר בקרב קטינים. החל משנת 2003 הצטרפה ישראל ל-FCTC, אמנה בינלאומית בחסות ארגון הבריאות העולמי לצמצום והגבלת השימוש במוצרי טבק.
אלגברה הומולוגית
תורות קוהומולוגיות הוגדרו בענפים שונים של המתמטיקה עבור אובייקטים מתמטיים רבים, כגון מרחבים טופולוגים, אלומות, חבורות, חוגים, אלגבראות לי ואלגבראות סי-כוכב.
הבעיה הסוקרטית
הבעיה הסוקרטית היא בעיה בחקר משנתו של הפילוסוף סוקרטס, הנובעת מחוסר היכולת לברור את הלך מחשבתו ורוחו האותנטיים מבין כתביו של תלמידו אפלטון, אשר לעיתים השתמש בסוקרטס ככלי ספרותי להבעת דעותיו העצמיות. סוקרטס, אשר לו חשיבות יסוד בפילוסופיה המערבית, היה מורו ומדריכו של אפלטון. אפלטון, כמקובל בתקופתו, כתב דיאלוגים על מורו.
Fight Song
וידאו קליפ
הווידאו קליפ בבימויו של ג'יימס ליס יצא ב-19 במאי 2015, לאחר 4 ימי צילומים. פלאטן אמרה על הרעיון כי:
שניאור זלמן גרליק
הרב שניאור זלמן גרליק (כ"ה בסיון ה'תר"ם, 4 ביוני 1880 - ח' בסיוון תשל"ד, 28 במאי 1974) היה הרב הראשון של כפר חב"ד והתלמיד הראשון בישיבת תומכי תמימים בלובביץ'.
תולדות חייו
בתום המלחמה ולאחר תלאות רבות הגיע עם בני משפחתו לארץ ישראל. לקראת חג השבועות תש"ט השתקע בכפר חב"ד שהוקם באותה תקופה.
שלמה זלמן מן-ההר
תולדות חייו
בשנת תש"ך (1960), מונה לרבה של שכונת בית וגן בירושלים, שימש כרב בית הכנסת המגדל. בתפקיד זה שימש קרוב לארבעים שנה. היה אהוד על הציבור עקב יחסו החם לכל מי שפנה אליו. לימד תורה לבני קהילתו ומחוצה לה והיה ידוע כרב וכפוסק הלכה לציבור רחב.
עמדותיו
במשך שנים לימד תנ"ך, בעיקר במכללה ירושלים ובמכון מרחבים. דרכו הייתה לבאר את המקראות על פי דברי חז"ל בתלמוד ובמדרשים. סבר שיש להדגיש את הצדדים ההלכתיים שבתנ"ך, ולראות בדמויות התנ"ך מי שהלכו לאורה של ההלכה בכל צעד. סבר שאין צורך להתעסק הרבה בצדדים ראליים של המקרא (כמו צמחייה וגאוגרפיה), אלא בעיקר להבין מכל פרק בתנ"ך מהו דבר ה' ומה המידות שנלמדות ממנו.
שנים רבות למד שבעה דפי גמרא ליום וכך סיים בכל שנה את התלמוד. במשך עשרים וחמש שנה היה מורה לגמרא בבית הספר התיכון לנערים "מזרחי" (לימים תיכון הימלפרב). הוא היה בוחן בבחינות בגרות בתלמוד מטעם משרד החינוך. לימד קרוב לארבעים שנה גמרא בבית הכנסת בשכונתו והדגיש בפני בני קהילתו את חשיבות קביעת העתים לתורה.
אישיות בספורט
היסטוריה
חקר האישיות בספורט החל על ידי קולמן גריפית' שחקר את הפסיכולוגיה של הספורט והביצועים. אישיות נותרה מרכיב מרכזי בתוכניות הפסיכולוגיה של הספורט, ופסיכולוגים המשיכו במאמץ שלהם לאפיין את האישיות של הספורטאי המצליח. מחקרים אלו כללו דיווחים תיאוריים של פרופילי אישיות של ספורטאים מצליחים, שינויים התפתחותיים באישיות ובהישגים בחינוך גופני, הבדלי אישיות בין ספורטאים לא ספורטאים ותיאורי התפתחות אישיות של ספורטאיות מתבגרות.
תאוריות מרכזיות במחקרי אישיות בספורט
ניתן להבחין בין רמות שונות של ספורטאים, כך שספורטאי ברמה גבוה יותר יהיה יותר גבוה בממד המצפוניות, יהיה תחום יותר ויציב יותר רגשית מספורטאי ברמה נמוכה. ספורטאי המתחרה בספורט קבוצתי יראה יותר מוחצנות וחוסר שליטה רגשית, פחות מוחצנות ופתיחות להתנסויות חדשות לעומת ספורטאי בספורט יחידני. ספורטאי בענף עם סיכון גבוה יהיה בעל מוחצנות רבה יותר ופחות מצפוניות לעומת ספורטאי בענף עם סיכון נמוך. במספר מועט של מחקרים נמצא גם הבדל בין תפקידים שונים בתוך הקבוצה, למשל ספורטאי בתפקיד התקפי שולט יותר בחרדה וכן יותר אחראי. נמצא קשר בין מדדי אישיות לבין הצלחה לאורך עונה שלמה, וכמו כן, תוצאות מבחני אישיות לשחקני כדורגל צעירים ניבאו האם הם יתקדמו לרמה המקצוענית ב-7 שנים הבאות.
מוריס בייטס
ג'וזף מוריס בייטס (אנגלית: Joseph Morris Bates; 1864 - 6 בספטמבר 1905) היה כדורגלן אנגלי.
נכי נאצה
שיוך היסטורי
נכי נאצה השתייכה לגל הראשון של להקות האנרכו פאנק בישראל שפעל בשנות התשעים ונחשבת בעיני רבים לסנונית הראשונה שקמה מתוכו. להקות בולטות נוספות שפעלו והופיעו לצדה כללו בין השאר את סרטן השד הירושלמית, קוקו בלוף והיתושים מגני תקווה, מפגרת מיהוד ונ"מ ואף הרכבים כגון Stena Sracha, Ausweis ו-Epidemi-A, שחבריה עלו ארצה מברית המועצות והרכיבו קהילה קטנה ונפרדת בתוך הסצנה. מייסדיה של נכי נאצה, האחים פדריקו וסנטיאגו גומז, נחשבים בין השאר גם לאבות המייסדים של סצנת הפאנק בארץ. למרות שבפועל היא אינה להקת הפאנק הראשונה בישראל, ועל אף שקדמו לה מספר הרכבים שהזדהו באופן מפורש עם סצנת הפאנק או שיצירתם הייתה ברוח דומה מבחינה מוזיקלית (כגון השפן הנכון, קילר הלוהטת, חולרע וכן רמי פורטיס ומשינה בתחילת דרכם), מרביתם לא זכו לתשומת לב רבה, פעלו לתקופות קצרות או שינו כיוון מוזיקלי לאחר מכן, ונמנעו כליל מעיסוק בעניינים פוליטיים או אימצו בהמשך אידאולוגיות הנוטות יותר לצד הימני במפה הפוליטית.
אריאל טוכמן
כמפיק מוזיקלי
בשנת 2015 הפיק ועיבד את השיר "מי נגע בך" שכתב וביצע עידן רפאל חביב שלאחר מכן יצא באלבום "קולות הנושמים". טוכמן הפיק ללירן דנינו את השיר "יש לך את הכל" אותו כתב דודי בר דוד. באותה שנה, הפיק ועיבד את אלבום הבכורה של ניב דמירל, "בין הסימנים" ובו הלהיטים: "השעות הקטנות" שהגיע למקום 1 במצעד השבועי של גלגלצ ולמקום ה-17 במצעד השנתי הישראלי תשע"ו של גלגלצ והסינגל "נורמלי", אותו כתב והלחין דודי בר דוד שהגיע למקום ה-1 במצעד השבועי בגלגלצ.
בנובמבר 2019 הפיק את השיר "אגרוף" שביצעה עדן בן זקן. עם יציאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ. השיר הגיע אל המקום ה-8 במצעד השנתי של גלגלצ ו ynet לשנת תש״ף ולמקום ה-10 במצעד השנתי של כאן גימל.
119–110 לפנה"ס
שימו לב: ערך זה מכיל אירועים מן השנים 119 – 110 לפנה"ס
הממשלה האזורית של כורדיסטן
הממשלה האזורית של כורדיסטן (בכורדית: Hikûmetî Herêmî Kurdistan, حکوومەتی هەرێمی کوردستان, באנגלית: Kurdistan Regional Government או KRG) הוא גוף השלטון הרשמי באזור צפון עיראק, המאוכלס ברובו על ידי כורדים ומכונה "כורדיסטן העיראקית" או "דרום כורדיסטן". הממשלה מכילה פרלמנט בעל 111 מושבים הנקרא "הפרלמנט של כורדיסטן העיראקית".
ג'ול ארנו דה ריוויאר
ביוגרפיה
דה ריוויאר נולד בנאנט לאב צרפתי ולאם אנגליה כארנו ריוויאר והוסיף לעצמו את התוספת "דה". בתחרות הבינלאומית שהתקיימה בפריז בשנת 1867 לרגל התערוכה העולמית השנייה הגיע דה ריוויאר למקום השישי מתוך 13 משתתפים. הגם שהוא סיים אחרי מרבית האמנים שהגיעו לתחרות מחו"ל הקדים דה ריוויאר את האמן הפריזאי שמואל רוזנטל. דה ריוויאר הצליח בכמה תחרויות מינוריות בפריז: מקום שלישי בשנת 1880, מקום שני בשנת 1881, 1882 ו-1883 ומקום שלישי בתחרות קפה דה לה רז'אנס בשנת 1896.
ראדין
ראַדין (מיידיש) או רדון (בבלארוסית: Радунь. בפולנית: Raduń) היא עיירה במחוז גרודנו בבלארוס.
יהודים
ערב השואה חיו בראדין כ-900 יהודים.
באוקטובר 1941 הועברו יהודי ראדין לגטו בו רוכזו גם כמעט אלף יהודים מיישובים אחרים בסביבה. במאי 1942 מרדה בגרמנים קבוצת יהודים שחפרו בורות הריגה. 17 יהודים הצליחו לברוח ויתר החופרים נרצחו. לאחר מכן נרצחו באקציה גם כ-1,000 מתושבי הגטו. מאות הושארו כפועלים ומאות ברחו או הסתתרו. אלה שהושארו בגטו הועברו לאחר כחודש לגטו שצ'וצ'ין.
מצעד הפזמונים הבין-לאומי השנתי (1990–1999)
מצעד הפזמונים הבין-לאומי השנתי הוא מצעד הפזמונים הלועזיים המרכזי של ישראל. המצעד נערך ומשודר ברדיו ישראל מדי שנה לקראת סוף השנה האזרחית. השירים והמבצעים נקבעים על פי בחירת המאזינים, ולעיתים ניתן גם משקל לדרוג השירים במצעדים השבועיים אשר נערכו במהלך השנה.
1995
בשנה זו מייקל ג'קסון היה זמר השנה, מדונה הייתה זמרת השנה, להקת איסט 17 היו להקת השנה, טו בראדרס און דה פורת' פלור היו הרכב הדאנס של השנה וקליפ השנה היה "You Are Not Alone" של מייקל ג'קסון.
1999
בשנה זו בריאן אדמס היה זמר השנה, בריטני ספירס הייתה זמרת השנה וגארבג' היו הרכב השנה. באותה שנה לא התקיימו הצבעות למצעד ולכן הדירוג נקבע לפי סיכום המצעדים השבועיים באותה שנה.
מצעד העשור המחודש
ב-20 בספטמבר 2019 שודרו 30 השירים שהגיעו למקומות 101–130 בדירוג המחודש של גלגלצ שלא נכנסו למצעד, אותם הגיש ערן אליקים:
ברל לוקר
חייו
לוקר שב ארצה סופית ביוני 1948, היה יושב ראש הנהלת הסוכנות בשנים 1948–1956 ויושב ראש הוועד הפועל הציוני (1959–1961).
יורם שמעון
ביוגרפיה
שמו של שמעון נקשר, בשנת 2017, עם חקירת משטרה בקשר לבניית "קניון מבשרת". הוא נחקר ונעצר בעקבות חשדות לעבירות מרמה והפרת אמונים בהן מעורב לכאורה גם איש העסקים רמי לוי, וחשדות נוספים הקשורים לטוהר המידות בענייני המועצה, ונשלח למעצר בית. בסיום החקירה הודיעה המשטרה כי אין תשתית ראייתית להעמדתו לדין, ובאוגוסט 2018 הודיעה הפרקליטות על סגירת התיק נגדו מחוסר אשמה. בנימוקים לגניזת התיק נכתב כי "משעה שנודע לראש המועצה כי הוא עשוי להיות בניגוד עניינים, פעל ראש המועצה כנדרש, קיבל ייעוץ משפטי מתאים ומנע את עצמו מלעסוק בענייניי הקניון".
מספר פרמה
אחת התכונות המעניינות של מספרי פרמה הוא הקשר שלהם לבעיות של ימי קדם. גאוס הוכיח שניתן לבנות עם סרגל ומחוגה מצולע משוכלל בן \,p צלעות, כאשר \,p ראשוני, אם ורק אם \,p הוא ראשוני פרמה. ובאופן כללי ניתן לבנות מצולע משוכלל בן \,n צלעות (כאשר \,n>2 ) אם ורק אם n הוא מכפלה של ראשוניי פרמה שונים זה מזה וחזקה כלשהי של 2.
דינמו סנקט פטרבורג (כדורגל)
אצטדיון ומתקן אימונים
הקבוצה מארחת את משחקיה במסגרות המקצועניות באצטדיון פטרובסקי שמחולק לשני מתחמים — אצטדיון פטרובסקי הגדול עם 21,570 מקומות ישיבה (שבה שיחקה זניט סנקט פטרבורג עד 2017) ואצטדיון פטרובסקי הקטן שמכיל 2,809 מקומות ישיבה ונחשב לאחד ממגרשי האימונים של זניט. ב־2008 דווח שקבוצת זניט סנקט פטרבורג מתכננת לבנות אצטדיון חדש במקום אצטדיון קירוב ההרוס, שהוחלף באצטדיון בעל קיבולת של 60,000 ונבנה במימון תאגיד גזפרום ומכונה זניט-ארנה. בדינמו סנקט פטרבורג קיוו כי עם מעברה של זניט לאצטדיון החדש, יהפוך אצטדיון פטרובסקי למגרש הבית העיקרי של דינמו, אך הקבוצה נאלצה לחלוק אותו עם קבוצת הנוער של זניט וקבוצת הבת שלה, זניט 2 ולבסוף עברה דינמו לסוצ'י ולא חזרה למגרש עד 2021.
דינמו-2
בתקופת ברית המועצות מועדון "דינמו-2" («Динамо-2» СПб) התמודד ב בעונות 1950 ו-1953. ובעונת 1953 זכתה בגביע העיר לנינגרד. התקיימה גם קבוצה בשם "דינמו-7 לנינגרד", שזכתה בגביע העיר 1966. דינמו-2 התמודדה גם בליגת הכדורגל החובבנית של רוסיה בעונת 1999. בשנת 2003 הקבוצה התמזגה עם קבוצת "פריאוזרסק" ממחוז לנינגרד. בעונת 2017/18 התמודדה באליפות המערב של ליגת הכדורגל המקצוענית, אך בתום העונה פורקה בשל העברת מועדון האם לעיר סוצ'י. באוגוסט 2021 הקבוצה הוקמה מחדש והיא התמודדה באליפות העיר סנקט פטרבורג בה סיימה כסגנית עונת 2021 ואף זכתה בגביע העיר לשנת 2021.
שבא
מיקום
לעומת זאת אנו יודעים שבתימן צפונית לאתיופיה היו קיימות מספר ממלכות המזוהות עם חלק מצאצאיו של יקטן שאחד מהם היה שבא. חצרמות מזוהה עם ממלכת חצרמוות הממוקמת במזרחה של תימן, חוילה על פי יוסף בן מתתיהו ואלדד הדני מזוהות באתיופיה של היום, ייתכן עם אזור "אגא" או לחלופין עם אזור כיאנאום המזוהה עם אזורי קווארה, בנישנגול-גומאז, וואלגה שבאתיופיה יחד עם מדינת סנאר שבסודאן. אופיר המזוהה על פי רוב באזור מזרח אפריקה, ארץ פונט במאה ה-25 לפנה"ס המזוהה עם אופונה במאה ה-1 המוזכר ב"פֶריפְּלוּס הים האריתראי" (פריפלוס - קובץ הוראות שיוט) ונקרא חאפון, מחוז בצפון סומליה וישנם היסטוריונים שמזהים את עפר כאופיר בגלל הדמיון בשם. ובן נוסף של יקטן היה שבא, ואם רבים מבני יקטן התיישבו בתימן ובמזרח אפריקה הרי ששבא צריכה להיות אף היא באזור זה ולכן היסטוריונים מודרניים מסכימים ששבא היא ממלכת סבא, ממלכה אשר שלטה על תימן, אריתריאה, צפונה של אתיופיה, צפון סומליה, ג'יבוטי, מזרחה של סודאן ומערבה של ערב הסעודית.
פרד בירדסלי
חייו
בירדסלי שיחק ברויאל ארסנל עד עונת 1890/1891, והוחלף על ידי אדמונד בי; הוא השתתף ב-67 משחקים רשמיים בליגות ובטורנירי הגביע האזוריים בתקופה שקדמה לצירוף ארסנל לפוטבול ליג. כמו כן, בירדסלי היה השוער בשני משחקי גביע ה-FA, כולל המשחק הראשון של ארסנל בטורניר נגד לינדהרסט ב-5 באוקטובר 1889. בירדסלי היה השוער בניצחונות במשחקי הגמר של גביע קנט בכדורגל ומגן הצדקה של לונדון ב-1890.
מעלה הצופים
בניינים בעלי עניין
בית הפועלים, מעלה הצופים 14: בשנת 1923 הוקם בראש הגבעה "בית הפועלים" ששימש כבית תרבות של פועלי רמת גן ועובדי בתי החרושת באזור. המבנה, צריף עץ קטן הוחלף בשנת 1925 בבית אבן. עם גידול מספר הפועלים הוחלט בשנת 1934 להרוס את המבנה ולבנות במקומו מבנה גדול יותר אך לאור התנגדויות פוליטיות לוועד הפועלים ובתמיכתו של אברהם קריניצי סירבו בעירייה לאשר את המבנה החדש. לבסוף כפשרה הוחלט להקים את המבנה בשיפולי הגבעה ולא על ראשה. בשנת 1937 נבנה על ידי הסתדרות העובדים "בית הפועלים החדש", מבנה בסגנון הבינלאומי תוכנן על ידי אדריכל אריה שרון ונועד להחליף את בית הפועלים הראשון שנבנה על ראש הגבעה. הבית שימש כמקום מפגש לאסיפות, הרצאות ולימודים ובו דנו ועד הפועלים של ההסתדרות בזכויות הפועלים שבנו את העיר רמת שהתפתחה התעשייה בקצב מהיר. בשנת 1957 הושכר המבנה לתנועת העבודה והוא שימש כבית ספר להכשרת אקדמאים לשילוב בשוק העבודה. בשנות התשעים רכשה עריית רמת גן אשר החליטה לשמר את המבנה והגדירה אותו כבעל ערך היסטורי. הערייה החליטה לשכן בו את שבט "צופי עלית רמת גן" שביצעו בו שיפוץ יסודי תוך שמירה על החזות המקורית.
בית מוריס פישר, מעלה הצופים 19: בשנת 1933 בנה מוריס פישר את ביתו בבית מספר 19, את הוילה בת שתי הקומות תכנן האדריכל קרל רובין בסגון באוהאוס והיא מוגדרת כיום ברשימות רמת גן כמבנה לשימור.
כתובות בדעשתרת
מושגים בכתובת
"צדן ים" המוזכרת בכתובת היא כל חצי האי (האקרופוליס) של צידון, הנזכר גם בכתובת אשמונעזר, המלך שקדם לבדעשתרת, כ"צדן ארץ ים". סכניתן קורא לצידון פונטוס ("הים" ביוונית), ואומר "הים הוליד את צידון". הפסוק מצביע על זהות, או לפחות קרבה הדוקה, בין צידון והים.
כתובות בדעשתרת ויתנמלך לאשמן
בכתובות נכתב:
כתובות KAI 16 נמצאו בחלק המזרחי של הקיר, בשכבת הלבנים החיצונית, שהונחו פחות בזהירות מהשכבה הפנימית. שוב, הכתובות הופנו פנימה (דומות פנימה) כך שלא ניתן היה לראותן.
מעבר לקשת - התנועה הציונית
אידאולוגיה ותפיסת עולם
התנועה נשענת על מחקריו של החוקר סרג'ו דלה-פרגולה, ודו"חות משרד הקליטה והלמ"ס בדבר ירידה מארץ ישראל. בפרסומיה הרשמיים מציינת התנועה כי בשנת 2014 רק כ-40% מיהודי העולם התגוררו בישראל. רובם המוחלט של כ-60% המתגוררים מחוץ לישראל אינו מתכוון לעלות לישראל ולמעשה נתון בסכנת היטמעות (אסימילציה), אובדן הזהות הציונית והיהודית ובעקבותיהם אובדן הזיקה לישראל ולרעיון הציוני.".
סניפים ופעילות בתפוצות
לתנועה סניפים פעילים ב-14 מדינות וב-4 יבשות : אנגליה, גרמניה, איטליה, הולנד, שווייץ, שוודיה, קנדה ודרום אפריקה. עיקר משאביה מופנים לקהילות היהודיות ביבשת אירופה אך היא פועלת להרחיב את פעילותה גם לקהילות יהודיות בצפון ודרום אמריקה.
לוחמה בשטח בנוי
שריון בלוחמה בשטח בנוי
ההתפתחות הטכנולוגית של טנק המערכה (Main Battle Tank) על כלל מערכותיו ויכולותיו מאפשרות לו יתרונות גם בלוחמה בשטח בנוי. לטנקים אמצעי תצפית ואופטיקה מתקדמים, עבירות גדולה במהירות גבוהה וכוח אש משמעותי. זאת בנוסף לשיפור הגדול במרוצת השנים בשריון לכלי רכב, שהפך מלוחות פלדה למיגון רב-שכבתי מתקדם הכולל שריון פאסיבי מרוכב, שריון ריאקטיבי ומיגון אקטיבי ייעודי. כל אלו מאפשרים לטנק שרידות גבוהה מאוד ויתרונות רבים בלוחמה בשטחים צפופים, דבר ההופך את הנוכחות של כוחות השריון בלוחמה בשטח בנוי לחיונית עבור כוח סדיר בלוחמה אי-סימטרית.
לוחמת שטח בנוי בצה"ל
כוחות הלחימה בצה"ל שמתעסקים בלחימה זו, הם חיל הרגלים, חיל ההנדסה הקרבית וכוחות מיוחדים נוספים.
בית החולים הדסה (תל אביב)
היסטוריה
ב-30 ביוני 1925 הונחה אבן הפינה למושב הקבע של בית החולים במגרש בן עשרה דונמים מאחורי רחוב אלנבי, בין רחוב בלפור ורחוב מזא"ה. כתובת בית החולים נקבעה לרחוב בלפור 8. הסתדרות הרוקחים קבעה את שעות פתיחת בתי המרקחת ואת תורנויות בתי המרקחת בשעות הלילה קיימת סברה לפיה המגרש הוועד לבית חולים כבר בשנת 1914 ואפילו אבן פינה הונחה אז, אך עם פרוץ מלחמת העולם הראשונה ועקב התנגדות השלטון העות'מאני פסקה הבנייה וחומרי הבנייה הופנו לבניית מסגד חסן-בֶּק. הבניין שהוקם לבסוף תוכנן על ידי האדריכל דב הרשקוביץ ונבנה בסיוע עיריית תל אביב, ממשלת א"י המנדטורית, ההסתדרות הציונית הדסה, ועד הרופאים היהודיים באמריקה והברון אדמונד ג'יימס דה רוטשילד. הבניין נחנך בינואר 1929 ונפתח לקהל הרחב. בבית החולים היו מחלקות לאפידמיולוגיה, כירורגיה, רפואת ילדים, רפואת עיניים, נשים ויולדות, אף אוזן גרון, עצבים, אורולוגיה וכן חדר ניתוח מודרני. המעבדות שכנו בבניין נפרד צמוד לבית החולים ברחוב מזא"ה (ראו תמונה). בית החולים עשה שימוש גם בבניינים סמוכים נוספים, והעיקרי שבהם בית הבריאות על שם לינה ונתן שטראוס אשר ברחוב בלפור 14. בנין מרשים זה העומד עד היום על תילו מתפרס על פני שישה דונמים, תוכנן על ידי האדריכל היהודי הבריטי בנימין חייקין (שתכנן גם את בית הבריאות על שם שטראוס בירושלים). אבן הפינה הונחה ב-31 בינואר 1928 בטקס בהשתתפות ראשי היישוב היהודי ובכירים בשלטון המנדטורי, לרבות סר אלפרד מונד (הלורד מלצ'ט) וחיים נחמן ביאליק אשר נשא מילים בשבחו של שטראוס. הבניין הכיל מעון תינוקות לאימהות עובדות ומחוסרות אמצעים, קליניקה לרפואת שיניים לילדי בתי הספר, ספרייה רפואית, בית ספר לחרשים אילמים, תחנה לטיפול ביונקים ובנשים הרות, מעבדה למצרכי מזון, מחלקה אורתופדית לילדים ואולם להרצאות. הבית שימש גם כמרכז ל"צופי הבריאות".
כבר עם פתיחת בית החולים היה ברור כי המקום צר מלהכיל מוסד רפואי "מודרני" ולכן במקביל, עוד בשנת 1925, קנתה העירייה מאיברהים שוקי אפנדי, תושב הכפר הערבי סומייל, פרדס בן 50 דונם (פרדס פורטליס) בשטח הנמצא בימינו בסוף שדרות בן-גוריון וכולל את גן העיר, בניין העירייה וכיכר רבין. תוכנית בניית בית החולים לא יצאה לפועל בעיקר בהיות השטח ספר מסוכן ממנו ירו פורעים ערביים על בתי העיר הסמוכים. מאוחר יותר הפך הפרדס יחד עם בריכת שחייה בשטחו ל"גן הדסה", ושמו של הרחוב בצפונו של המתחם, רחוב הדסה, הוא זיכרון יחיד לתוכנית לבנות את בית החולים במקום.
ואכן הפיקוח על בתי החולים הציבורים (ממשלתיים או ממשלתיים עירוניים) בתקופת שלטון המנדט הבריטי בפלשתינה היה באמצעות "מחלקת הבריאות של ממשלת ארץ ישראל", ומי שניהל 24 שנים את שירותי הרפואה בארץ ישראל היה קולונל ד"ר ג'ורג' הרון (1880–1963) -"שר הבריאות של ממשלת המנדט" (מנהל שירותי הרפואה בא"י), כירורג בהכשרתו. בשנים 1908–1915 היה נספח של מחלקת בריאות הציבור הבריטית במצרים. בשנים 1915–1920 שירת בצבא הבריטי. ב-1.6.1920 מונה מנהל מחלקת הבריאות בממשל בא"י. סיים את תפקידו עם פרישתו לגמלאות ב-1944. תפיסת עולמו הייתה מוגבלת ואופיינית לקצין בריטי קולוניאלי הדואג לילידים ('natives') הנחשלים בפינה נידחת באימפריה, ולא למנהל של אלפי רופאים מהטובים בעולם שהיו מוכנים לעבוד במקצועם בתמורה מזערית. המחלקה שבניהולו עבדה בצורה טובה (אך ללא מעוף) במספר תחומים: באדמיניסטרציה ובסידור מינהל תקין, במלחמה במגפות ובחקיקת חוקי התברואה. בנושאים אלה הקנתה ידע וניסיון למשרד הבריאות של המדינה העתידה לקום.
ב-30 בינואר 1961 הועברו 45 ראשוני החולים מבית החולים אל המרכז הרפואי החדש ברחוב ויצמן, הוא בית חולים איכילוב. בעת ההיא היו שני בתי החולים שווים בגודלם ומתוכננים לאשפוז של כ-300 חולים כל אחד. מחצית השנייה של שנות ה-60 של המאה ה-20 התנהל דיון על המשך פיתוח מרכזים רפואיים בתל אביב. ב-29 במרץ 1973 שונה שמו של בית החולים ל"רוקח" על שם ישראל רוקח, מי ששימש בשנים 1929–1936 כסגנו של ראש עיריית תל אביב, מאיר דיזנגוף ולאחר פטירתו של דיזנגוף בשנת 1936 עד שנת 1952 כראש העיר תל אביב-יפו.
בית החולים בפולקלור המקומי
במקביל לרופאים ידועים ומפורסמים שעבדו בבית החולים, היו כאלה שניסו להתקבל ללא הצלחה. בספרו על חיי שאול טשרניחובסקי כותב בן-ציון כ"ץ: